ИПОТЕКА ШАРТНОМАСИ
(Бирламчи бозордан сотиб олинган кўчмас мулк гаровга тақдим қилиш тўғрисида)

_____________ ш.     			   	                           20___ йил «__» _________ 

Бундан буён шартнома матнида «Ипотекага олувчи/Банк» деб юритилувчи  «Ўзсаноатқурилишбанк» АТБ номидан Низом ҳамда Ишончнома асосида иш юритувчи Банкнинг __________________________________ БХО/БХМ бошқарувчиси/бошлиғи __________________________________ бир томондан, ҳамда бундан буён матнда «Ипотекага қўювчи»/«Қарздор» деб юритилувчи  «___» __________________ йилда туғилган, «___» ______________ йилда ___________________ томонидан берилган ________серияли __________ рақамли паспортга эга бўлган  фуқаро _____________________________________  иккинчи томондан, биргаликда “Томонлар” деб юритилувчи, ушбу шартномани қуйидагилар ҳақида туздилар:

1. Шартнома предмети

1.1. Ушбу шартномага асосан Ипотекага олувчи Қарздорнинг 20__ йил _____ ____________ даги __________- сонли кредит шартномаси бўйича мажбуриятлари  бажарилмаган ёки лозим даражада бажарилмаган тақдирда, ўз талабларини гаровга қўйилган мол-мулкнинг қийматидан Ипотекага қўювчининг бошқа кредиторларига нисбатан имтиёзли суратда қаноатлантиришга ҳақли бўлади. 

2. Ипотека билан таъминланган мажбурият

2.1. Ушбу шартномага кўра ипотека билан таъминланган мажбуриятлар асоси бўлиб «___» _______ да Ипотекага қўювчи ва Ипотекага олувчи ўртасида қуйидаги шартларда тузилган ___ - сонли Кредит шартномаси (кейинги ўринларда - «Кредит шартномаси») ҳисобланади:
- Кредитнинг умумий миқдори ________________________________________.
- Кредитнинг қайтарилиш муддати _____________________________________.
- Кредитдан фойдаланганлик учун фоизлар _______________________________.
- Бошқа шартлар _____________________________________________________

2.2. Кредит шартномаси бўйича қарздор сифатида иштирок этувчи _________________________________________________ ушбу шартнома бўйича Ипотекага қўювчи ҳисобланади. Кредит шартномаси бўйича қарз берувчи сифатида иштирок этувчи «Ўзсаноатқурилишбанк» АТБ ушбу шартнома бўйича Ипотекага олувчи ҳисобланади.
[bookmark: _Hlk190181278]2.3. Ушбу шартномага кўра ипотека Ипотекага олувчининг тўлиқ талабларини, хусусан ажратилган кредитнинг асосий қарзи, шунингдек кредитга ҳисобланган барча фоизларни, неустойка, ижрони кечиктириб юбориш натижасида етказилган зарарни, ундирув ва гаровга қўйилган мол-мулкни реализaция қилиш харажатларини тўланиши (қопланиши)ни таъминлайди. 
2.4. Ипотекага олувчи ушбу шартнома шартларига мувофиқ ёки гаровга қўйилган мол-мулк асралишини таъминлаш зарурлиги сабабли уни сақлаш ва (ёки) муҳофаза қилиш учун ёхуд  ипотекага қўювчининг ана шу  мол-мулк билан боғлиқ  солиқлар, йиғимлар ёки коммунал тўловлар бўйича қарзларини узиш учун харажатлар қилишга мажбур бўлган ҳолларда, ипотекага олувчига бундай зарур харажатларнинг қопланиши гаровга қўйилган мол-мулк ҳисобидан таъминланади.

3. Ипотека нарсаси
3.1. Ушбу шартнома бўйича қуйидаги кўчмас мулк объект(лар)и ипотека нарсаси (предмети) ҳисобланади: ___________________________________________________________.
 					(ипотека нарсасининг тўлиқ номи ва тавсифи)
3.2. Ипотека нарсаси жойлашган манзил:___________________________________ ______________________________________________________________________________________________________ ва у ____________ кв.м ер участкасида жойлашган бўлиб, унинг кадастр № ___________________. Ипотекага қўювчининг ер участкасига бўлган _________________ ҳуқуқи _________________________ билан тасдиқланади.
3.3. Ипотекага қўйилган кўчмас мулк объекти Ипотекага қўювчига _____________________________________________________________________________ нинг
                                                          (давлат рўйхатига олувчи органнинг номи)
____________ «___» ______ даги №_______ маълумотномаси билан тасдиқланган
____________ йил ____ __________даги ___-сонли ____________________________________________________________________________________ _____________________________________________________________________ га биноан
(қарор, ордер, шартнома ёки бошқа ҳуқуқни белгиловчи ҳужжат) 
_______________________________________________________________ асосида тегишлидир.
(мулк ҳуқуқи)
3.4. Ипотека нарсаси мулк баҳосини келишиш далолатномасига асосан _________________________________________________ сўм деб баҳоланади.
3.5. Ушбу шартномани тузиш билан бир вақтда Ипотекага қўювчи ипотека нарсаси жойлашган ер участкасини/бу участканинг ипотекага қўйилаётган объект ишлашини таъминлайдиган қисмини/ипотекага қўвючига қарашли бўлган ушбу участкани ёки унинг тегишли қисмини ижарага олиш ҳуқуқини ҳам ипотекага қўяди. (Шартноманинг мазкур банди “Ипотека тўғрисида”ги Қонуннинг 57-моддаси талабларидан келиб чиққан ҳолда фақатгина бино ва иншоотлар ипотекасида киритилади).
3.6. Ушбу шартнома тузиш билан бир вақтда Ипотекага қўювчи ипотека нарсаси жойлашган ерга эгалик қилиш/фойдаланиш ҳуқуқи билан биргаликда гаровга қўяди.
[bookmark: _Hlk190181333]3.7. Ипотека нарсаси Ипотекага қўвючининг эгалигида ва фойдаланишида қолади.

4. Ипотекага қўювчининг ҳуқуқ ва мажбуриятлари
4.1. Ипотекага қўювчининг ҳуқуқлари:
- ипотека нарсасидан белгиланган мақсадга мувофиқ фойдаланиш;
- фақатгина Ипотекага олувчининг олдиндан ёзма розилигини олиб, ипотека нарсасини ижарага ёки бепул фойдаланиш учун бошқа шахсга топшириш ёхуд уни бошқача тарзда тасарруф этиш;
- ипотека билан таъминланган, Кредит шартномасидан келиб чиқувчи мажбуриятни муддатидан олдин бажариш.
	4.2. Ипотекага қўювчининг мажбуриятлари:
- ипотека нарсасини лозим даражада асраш учун, шу жумладан уни ўз вақтида жорий таъмирлашни ўтказиш, ундан оқилона фойдаланиш ҳамда уни бошқа шахсларнинг қонунга хилоф тажовузлари ва талабларидан ҳимоя қилиш учун ўз ҳисобидан барча зарур чораларни кўриши;
- ипотека нарсасининг йўқ бўлиб кетиши, шикастланиши, бузилиши ёки ҳолати ёмонлашувига олиб келувчи ҳар қандай хавф-хатар, шунингдек ипотекага олувчининг ипотека тўғрисидаги шартнома бўйича ҳуқуқларига салбий таъсир кўрсатиши мумкин бўлган ҳар қандай ҳолат тўғрисида ипотекага олувчини ўз вақтида ёзма шаклда хабардор этиш;
	- Ипотекага олувчида ипотека билан таъминланган мажбурият муддатидан олдин бажарилишини Қарз олувчидан талаб қилиш ва ундирувни ипотекага қўйилган мол-мулкка қаратиш ҳуқуқи вужудга келганда Ипотекага олувчининг талабларини қаноатлантириш;
- ипотекага қўйилган мол-мулкнинг тасодифан нобуд бўлиши ва тасодифан шикастланиши хавфини ўз зиммасига олиш ҳамда ўз ҳисобидан ипотека нарсасини мазкур хавфлардан суғурта қилиш;
- ушбу шартнома имзоланган кундан бошлаб 5 календар куни ичида Гаровга олувчининг ипотекага бўлган ҳуқуқлари тўғрисида гаров хатини тақдим этиш;
	- ишлаб чиқариш санитарияси ва ёнғин хавфсизлиги қоидаларига риоя қилган ҳолда ипотека нарсасини лозим даражада сақлаш, унинг қийматини камайишига олиб келувчи бузилиш ва ёмонлашувга ҳамда унга сезиларли зарар етказилишига йўл қўймаслик, шунингдек ипотекага олинган мол-мулкни асралиши (бутлилиги)ни таъминлаш;
- 
- ипотека нарсаси Ипотекага олувчининг айбисиз йўқотилганда, Ипотекага олувчининг розилиги билан ипотека нарсасини тиклаш ёки бир хил нархдаги мулк билан алмаштириш;
	- ипотекага қўйилган мол-мулк йўқолиши ва шикастланиши хавфи пайдо бўлганлиги тўғрисида зудлик билан Ипотекага олувчини хабардор қилиш;
	- Ипотекага олувчининг ваколатли вакилларини ипотекага қўйилган мол-мулкнинг мавжудлиги, асралиши (бутлиги) ва сақлаш шароитларини текшириш мақсадида, кўчмас мулк жойлашган жойга киритиш;
[bookmark: _Hlk199184104]- ипотекага қуйилган мол-мулкни Ипотекага олувчининг ходимлари томонидан назорат қилиб туришига тусқинлик қилмаслик ва назорат қилиш учун барча шароитларни яратиш;
[bookmark: _Hlk199167237]	- агар ипотекага қўйилган мол-мулкнинг бозор қиймати камайиб кетиши натижасида ипотека етарлилиги (кредит миқдоридан 125 %) таъминланмаса, ипотека суммасининг ипотека етарлилиги талаби даражасида бўлиши учун қўшимча таъминот тақдим этиш ёки кредитнинг бир қисмини муддатидан олдин қайтариш.
- ипотекага қўювчи ипотека нарсасини лозим даражада асраш учун, шу жумладан уни ўз вақтида жорий таъмирлашни ўтказиш, ундан оқилона фойдаланиш ҳамда уни бошқа шахсларнинг қонунга хилоф тажовузлари ва талабларидан ҳимоя қилиш учун ўз ҳисобидан барча зарур чораларни кўриш; 


5. Ипотекага олувчининг ҳуқуқ ва мажбуриятлари
5.1.  Ипотекага олувчининг ҳуқуқлари:
- ушбу шартнома бўйича ипотекага қўйилган мол-мулкдан фойдаланиш ва уни сақлаш қоидалари, шунингдек мазкур мол-мулкни асраш мажбуриятлари Ипотекага қўювчи томонидан қўпол равишда бузилган ҳамда бундай қоидабузарлик ипотекага қўйилган мол-мулкнинг йўқолиши ёки шикастланиши хавфини келтириб чиқарган тақдирда, шунингдек ипотекага қўйилган мол-мулкни суғурта қилиш бўйича мажбуриятлар бузилган (бирламчи уй-жой бозоридаги квартираларни сотиб олишни молиялаштиришда ушбу талаб қўлланилмайди) ёхуд Ипотекага олувчига ипотекага қўйилган мол-мулкни текшириши асоссиз равишда рад этилган тақдирда, ипотека билан таъминланган мажбуриятнинг муддатидан олдин бажарилишини талаб қилиш. Агар бундай талабни қаноатлантириш рад этилса, Ипотекага олувчи ундирувни қонун ҳужжатларида белгиланган тартибда ипотека тўғрисидаги шартнома бўйича ипотекага қўйилган мол-мулкка қаратишга ҳақли;
- Ипотекага қўювчи ипотека давлат рўйхатидан ўтказилаётган пайтда ўзига маълум бўлган учинчи шахсларнинг ипотека нарсасига бўлган барча ҳуқуқлари ҳақида Ипотекага олувчини ёзма  шаклда огоҳлантирмаганда ипотека билан таъминланган мажбуриятнинг муддатидан олдин бажарилишини ёки ипотека тўғрисидаги шартнома шартлари ўзгартирилишини талаб қилиш;
- қонун ҳужжатларида ва кредит шартномасида назарда тутилган ҳолларда, шунингдек мазкур шартноманинг 4.1-бандида кўрсатилган мажбуриятлар Ипотекага қўювчи томонидан бажарилмаганда, ипотека билан таъминланган мажбурият (кредит ва фоизларни муддатидан олдин қоплаш)нинг муддатидан олдин бажарилишини талаб қилиш ёки ундирувни ипотека нарсасига қаратиш; 
- Ипотекага қўювчининг ва қарздорнинг кредит тарихини шакллантириш учун зарур бўлган барча маълумотларни “Кредит-ахборот таҳлилий маркази” Кредит бюросига тақдим этиш; 
- ипотека нарсасининг ҳужжатлар бўйича ва бевосита жойида амалда мавжудлигини, миқдори, ҳолатини, асраш, сақлаш ва фойдаланиш шароитини текшириш, шунингдек Ипотекага қўювчидан ипотека нарсасини асраш ва сақлаш бўйича тегишли чоралар кўришни талаб қилиш;
- ипотекага қўйилган мол-мулк йўқотилганлиги ва шикастланганлиги учун у кимнинг фойдасига суғурта қилинганидан, яъни суғурта шартномасида ким фойда олувчи деб кўрсатилганидан қатъий назар, асосий мажбурият бўйича ўз талабларини имтиёзли тарзда суғурта товонидан қаноатлантириш;
- Ипотекага қўювчининг ипотека нарсасига мулк ҳуқуқи тугаган тақдирда, ўз талабини Ипотекага қўювчига берилиши лозим бўлган суммадан имтиёзли қаноатлантириш;
- Ипотекага қўювчи ипотека билан таъминланган мажбуриятнинг бир қисмини бажарган тақдирда, ипотекадаги барча мол-мулкка бўлган ҳуқуқини сақлаб қолиш;
- Гаровга қўйилган мол-мулкни ўз танловига кўра суддан ташқари тартибда ёки суд орқали ундирувга қаратиб, реализация қилиш;
- ипотекадаги мол-мулк унинг бозор қиймати камайиши оқибатида ипотека етарлилигини (кредит суммасидан 125 %) таъминлай олмаса, Ипотекага қўювчидан қўшимча таъминот талаб қилиш.
5.2. Ипотекага олувчининг мажбуриятлари:
- ипотека билан таъминланган мажбурият Ипотекага қўювчи/Қарздор томонидан бажарилганда, Ипотекага қўювчининг талаби билан ипотека шартномаларини рўйхатга олувчи давлат идорасига реестрга тегишли ўзгартишлар киритиш учун зарур бўлган ҳужжатларни тақдим этиш.

[bookmark: _Hlk190181990]6. Ипотекага қўювчининг тасдиғи
6.1. Ушбу билан Ипотекага қўювчи қуйидагиларни тасдиқлайди:
- Гаровга қўювчида гаров нарсасига нисбатан эгалик қилиш, ундан фойдаланиш ва уни тасарруф этиш ҳуқуқлари мавжудлиги;
- ушбу шартномага қадар, ушбу кўрсатилган ипотека нарсаси ҳеч кимга сотилмаган, гаровга қўйилмаган, низода (тортишувда) бўлмаган ҳамда хатланмаган;
- Ипотекага қўювчи ушбу шартномани тузиш ваколати/ҳуқуқига эга ва шартноманинг барча шартлари, уни бажариш амалдаги қонунчилик ва бошқа ҳужжатларга зид эмас; 
- ушбу шартномани тузиш учун тегишли шахсларнинг рухсат ва розиликлари олинган.

7. Ундирувни ипотекага қўйилган мол-мулкка қаратиш ва 
низоларни ҳал қилиш тартиби
7.1. Ундирувни ипотекадаги мол-мулкка қаратиш амалдаги қонунчиликка мувофиқ Гаровга олувчининг танловига кўра суддан ташқари тартибда ёки суд орқали амалга оширилади.
7.2. Томонлар ушбу шартнома юзасидан келиб чиқиши мумкин бўлган келишмовчилик ва низоларни музокара ва маслаҳатлар йўли билан ҳал қилишга ҳаракат қиладилар.
7.3. Агарда кўрсатиб ўтилган келишмовчилик ва низолар музокаралар йўли билан ҳал этилмаса, улар Ўзбекистон Республикасининг амалдаги қонунчилигига асосан шартнома имзоланган Банкнинг ____________________ (БХО/БХМ) жойлашган ҳудуддаги судида ҳал этилади.

[bookmark: _Hlk190182198]8. Томонларнинг жавобгарлиги
8.1. Томонларнинг ушбу шартнома бўйича жавобгарлиги Ўзбекистон Республикасининг амалдаги қонунчилик билан белгиланади. 
[bookmark: _Hlk190358617]8.2. Ипотекага қўювчи, агар қонунчиликка мувофиқ жавобгарликдан озод қилиниши мумкинлигини исботлай олмаса, ўзига бериб қўйилган ипотека нарсасининг тўлиқ ёки қисман йўқолгани ёки шикастлангани учун жавоб беради.
Ипотекага қўювчи ипотека нарсаси йўқолганлиги учун унинг ҳақиқий қиймати миқдорида, унга шикаст етказилганлиги учун эса — бу қиймат қанча суммага камайган бўлса, шунча сумма миқдорида жавоб беради. 
Агар ипотека нарсаси шикастланиш натижасида ундан бевосита ўз вазифаси бўйича фойдаланиш мумкин бўлмайдиган даражада ўзгарган бўлса, Ипотекага олувчи ундан воз кечишга ва унинг йўқолганлиги учун ҳақ талаб қилишга ҳақли.

9. Коррупцияга қарши шартлар

9.1.  Томонлар  ушбу  шартнома бўйича ўз мажбуриятларини  бажараётганда уларнинг ҳар бири ўз фаолиятида коррупцион харакатларни тўлиқ таъқиқлаш ва ҳар қандай шаклда ёрдам  (бевосита  ёки билвосита), шу жумладан пул маблағлари, қимматбаҳо буюмлар, бошқа мол-мулк ёки мулкий характердаги хизматлар, бошқа мулкий ҳуқуқларни олиш/бериш, муайян масалаларни тезроқ ҳал қилишни таъминлаш, маъмурий ва бошқа тартиб-қоидаларни соддалаштириш, рақобат ва бошқа афзалликларни таъминлашни тўлиқ рад этади.  Томонлар ўз фаолиятида амалдаги қонунчилик, шунингдек унинг асосида ишлаб чиқилган коррупцияга  қарши курашишга қаратилган сиёсат ва тартиб (агар мавжуд бўлса)талабларига амал  қиладилар.
9.2.  Томонлар ушбу шартнома бўйича ўз мажбуриятларини бажариш чоғида на ўзлари, на ижроия органи, на уларнинг масабдор шахлари ёки ходимлари бирон-бир шахсларга (жумладан, жисмоний шахслар, тижорат ташкилотлари ва давлат мансабдор шахслари) коррупцион тўловларни тақдим этишни таклиф қилмаслигини, тақдим этмаслигини, розилик бермаслигини,  шунингдек ҳар қандай шахсдан (тўғридан-тўғри ёки билвосита) ҳар қандай коррупцион тўловларни олишга ёки қабул қилишга рози бўлмасликларини  кафолатлайди.
9.3. Мазкур бўлимнинг бирон бир шартлари бузилган тақдирда, тегишли тараф бошқа тарафни бундай бузилиш содир бўлган кундан бошлаб 5 (беш) иш куни ичида ёзма равишда хабардор қилиш мажбуриятини олади. Томон ёзма хабарномада ушбу бўлимнинг қайси  бир қоидалари бузилганлигини тасдиқловчи ишончли фактлар  ва материалларни тақдим қилиши шарт.                    
Ёзма хабарномалар “Ўзсаноатқурилишбанк” АТБ томонидан ташкил этилган жисмоний ва юридик шахслар учун коррупцияга қарши курашиш “Комплаенс ишонч линияси” каналлари (тел:0-800-120-8888, веб сайт www.uzpsb.uz, Telegram мессенжер SQB AntiKor (@sqbantikor_bot) орқали амалга оширилади. 
9.4. Ушбу бўлим қоидалари тарафлардан бири томонидан  бузилганлиги факти тасдиқланганда ва/ёки бошқа тарафнинг қоидабузарликларни кўриб чиқиш ҳақида хабарнома натижалари  юзасидан маълумот тақдим қилмаган тақдирда, бошқа тараф шартномани бир тарафлама  қисман ёки тўлиқ бекор  қилишга  ҳақли.

10.  Бошқа шартлар
          	10.1. Ушбу шартномага асосан навбатдаги ипотека таъқиқланади. Ипотека нарсасини алмаштиришга Ипотекага олувчининг ёзма розилиги билан йўл қўйилади.
          	10.2. Ипотека нарсасини сотиш йўли билан бегоналаштиришга йўл қўйилмайди. 
10.3. Ушбу шартнома бўйича ипотека нарсаси _____ йил ___ __________ даги серия рақами _______________________________________ ва рўйхатга олинган рақами _____________ бўлган _____________________________ томонидан берилган суғурта полисига асосан суғурталанган. (бирламчи уй-жой бозоридаги квартираларни сотиб олишни молиялаштиришда ушбу талаб қўлланилмайди)
10.4. Ипотекага олувчининг ипотека нарсасига бўлган ҳуқуқи (гаров ҳуқуқи) унга тегишли нарсаларга ва ундан олинган даромадга ҳам тадбиқ этилади.
[bookmark: _Hlk190182588]	10.5. Ушбу билан Ипотекага қўювчи унинг ва қарздорнинг кредит тарихини шакллантириш учун зарур бўлган барча маълумотларни қайта ишлашга, шу жумладан Ипотекага олувчи томонидан “Кредит-ахборот таҳлилий маркази” Кредит бюросига тақдим этилишига розилик беради.
	10.6. Ушбу шартномада кўзда тутилмаган, у билан боғлиқ бўлган барча муносабатлар Ўзбекистон Республикаси қонун ҳужжатлари билан тартибга солинади.
10.7. Ушбу шартнома имзолангандан, ваколатли давлат идораси (Кадастр хизмати органлари)да давлат рўйхатига олингандан сўнг кучга киради ҳамда асосий мажбурият тўлиқ бажарилгунга қадар ўз кучида бўлади. 
	10.8. Ушбу шартномага киритилган барча ўзгартириш ва қўшимчалар, унинг ажралмас қисми бўлиб ҳисобланувчи илова сифатида ёзма равишда расмийлаштирилиб, томонлар имзолаганларидан  ва ваколатли давлат органида давлат рўйхатидан ўтказилгандан кейингина ҳақиқий ҳисобланади. 
	10.9. Мазкур шартномани давлат рўйхатидан ўтказиш билан боғлиқ бўлган харажатлар Ипотекага қўювчининг зиммасига юклатилади.
10.10. Мазкур шартнома тузатишларсиз бир хил юридик кучга эга бўлган __________ нусхада тузилиб, томонларнинг ҳар бирига бир нусхадан берилади.
	
11. Томонларнинг юридик манзиллари ва  банк реквизитлари

	«Ипотекага олувчи»

	«Ипотекага қўювчи»










